так, з тых ягоных расповядаў я амаль нічога ня памятаю, затое запомніў, як рэагавала мая бабуля на паведамленьне, што да нас у клас сёньня зноў прыходзіў ветэран, і запомніў яе расповяд пра яго; бабуля рэдка злавала, была добраю, прыгожаю і ласкаваю, мяккаю – нават на дотык, а тут раптам напружвалася, як котка, і твар яе набрыньваў агідаю: “які ён ветэран, знайшлі ветэрана, ветэраны ў зямлі даўно, а гэты… сьмярдзюк, яшчэ і па школах ходзіць…”;